open-index/open-wikipedia-markdown huggingface dataset:
अभिक्रिया की दर

thumb|225px|लोहे पर जंग लगना - कम अभिक्रिया दर वाली रासायनिक अभिक्रिया है।
thumb|225px|लकड़ी का जलना - तीव्र अभिक्रिया दर वाली रासायनिक अभिक्रिया

**अभिक्रिया की दर** (reaction rate या rate of reaction) का मतलब यह है कि किसी दी हुई रासायनिक अभिक्रिया में किसी अभिकारक या उत्पाद की मात्रा कितना धीमे या कितनी तेजी से बदल रही है। 

भौतिक रसायन के अन्तर्गत रासायनिक गतिकी (Chemical kinetics) में अभिक्रिया की दर का अध्ययन किया जाता है। 'अभिक्रिया की दर' का रासायनिक इंजीनियरी एवं अन्य रासायनिक विधाओं में बहुत महत्त्व है।

## 'अभिक्रिया की दर' की औपचारिक परिभाषा_-_इकाई समय में अभिकारकों या उत्पादों की सांद्रता में परिवर्तन अभिक्रिया की दर या वेग कहलाती है ¦
 अभिक्रिया दर = अभिक्रिया या उत्पात की सांद्रता में परिवर्तन
अथवा किसी क्षण विशेष में या सूक्ष्म समय में अभिकारक या उत्पाद की सांद्रता में परिवर्तन और परिवर्तन में लगे समय का अनुपात उस अभिक्रिया की तात्कालिक दर कहलाती है। 
अगर किसी अभिक्रिया में A अभिकाराक तथा P उत्पाद है तब ,
तात्कालिक अभिक्रिया दर = - d [A]/dt

## बाहरी कड़ियाँ
* Chemical kinetics, reaction rate, and order (needs flash player)
* Reaction kinetics, examples of important rate laws (lecture with audio).
* Rates of Reaction
* Overview of Bimolecular Reactions (Reactons involving two reactants)

## सन्दर्भ

दर, अभिक्रिया की
दर, अभिक्रिया की
श्रेणी:रासायनिक अभिक्रिया अभियान्त्रिकी
व्यक्तित्व विकास

व्यक्तित्व विकास (अंग्रेज़ी: Personality Development) में विशेषताओं के हर समय चलते निर्माण और विखंडन शामिल हैं जो एक इंसान को व्यवहार लक्षण के संदर्भ में दूसरे इंसान से अलग करता हैं।

श्रेणी:मनोविज्ञान

## ये भी देखें

* व्यक्तित्व

* बिग फ़ाइव व्यक्तित्व लक्षण

* शीलगुण सिद्धान्त

## बाहरी कड़ियाँ

* Piaget's Cognitive Stages

* Process of Socialization: Personality Development

## सन्दर्भ
वन-विलुप्त

thumb|right|''जंगल से विलुप्त'' का अन्य IUCN श्रेणियों से संबंध।**जंगल से विलुप्त** (EW), एक संरक्षण स्थिति है जिसके अंतर्गत वो प्रजातियां आती हैं जिनके सदस्य अब जंगल मे नहीं पाये जाते और सभी ज्ञात जीवित स्दस्यों को बंदी-स्थिति में या अपने मूल आवास से बाहर देशीयकृत आबादी के रूप में रखा गया है।.
## सन्दर्भ

*
गंभीर रूप से विलुप्तप्राय

IUCN लाल सूची की **गंभीर रूप से विलुप्तप्राय**, श्रेणी उच्चतम जोखिम वाली जंगली प्रजातियों को आवंटित की गयी है। गंभीर रूप से विलुप्तप्राय का अर्थ उस प्रजाति से है जिसके सदस्यों की संख्या या तो बहुत कम हो गयी है, या फिर आने वाली तीन पीढ़ियों के दौरान यह संख्या 80% तक गिर जाएगी।

IUCN किसी प्रजाति को तब तक विलुप्त नहीं मानता जब तक इसके लिए एक व्यापक, लक्षित सर्वेक्षण ना किया गया हो, संभवतः विलुप्त, प्रजातियों को भी गंभीर रूप से विलुप्तप्राय के रूप में सूचीबद्ध किया जाता है। **बर्डलाइफ इंटरनेशनल** ने इन प्रजातियों को एक नयी आदर्श श्रेणी 'संभवतः विलुप्त' में वर्गीकृत करने का सुझाव दिया गया है।

## सन्दर्भ

श्रेणी:प्राणी पारिस्थितिकी
*
शीलगुण सिद्धान्त

मनोविज्ञान के सन्दर्भ में **शीलगुण सिद्धांत** या **विशेषक सिद्धान्त** (trait theory) मानव व्यक्तित्व के अध्ययन का एक तरीका है। शीलगुण सिद्धान्तकार मुख्यतः शीलगुणों के मापन को महत्व देते हैं। व्यवहार, विचार, तथा भावना के सुस्पष्ट ऐटर्नों को शीलगुण कहते हैं। शीलगुण सिद्धान्त का मानना है कि व्यक्तियों के शीलगुण काफी लम्बी अवधि में भी बहुत सीमा तक अपरिवर्तित रहते हैं, ये अलग-अलग व्यक्तियों में अलग-अलग होते हैं।

विभिन्न व्यक्ति में भिन्न - भिन्न **शीलगुण पाए जाते है, जो उसे अन्य व्यक्तियों के व्यक्तित्व से अलग व्यक्तित्व प्रदान करता है!** 

## बाहरी कड़ियाँ
* व्यक्तित्व मनोविज्ञान (गूगल पुस्तक ; लेखक - मधु अस्थाना, किरन बाला वर्मा)

श्रेणी:व्यक्तित्व
श्र,:मनोविज्ञान
आईयूसीएन लाल सूची

**संकटग्रस्त जातियों की IUCN लाल सूची** जिसे **IUCN लाल सूची** या **रेड डाटा सूची** (अंग्रेजी: IUCN Red List) भी कहते हैं, सन् 1964 में गठित विश्व-भर में पौधों और पशुओं की जातियों की संरक्षण स्थिति की सबसे व्यापक तालिका है। अंतर्राष्ट्रीय प्रकृति संरक्षण संघ (IUCN) विश्व-स्तर पर विभिन्न जातियों की संरक्षण-स्थिति पर निगरानी रखने वाला सर्वोच्च संगठन है। क्षेत्रीय लाल सूचियों की एक IUCN-शृंखला विश्व के विभिन्न देशों तथा संगठनों द्वारा किसी एक राजनीतिक प्रबंधन इकाई के अंतर्गत जातियों के विलुप्त होने के जोखिम का आकलन कर, तैयार की जाती हैं।यह सूची 1969 से प्रकाशित की जा रही है ।

## श्रेणियाँ
अ॰प्र॰स॰स॰ (आईयूसीएन) कि लाल सूची में हर जीव जाति को नौ में से एक श्रेणी में डाला जाता है। यह श्रेणीकरण उनकी कुल आबादी, आबादी में गिरावट के दर, भौगोलिक विस्तरण के क्षेत्र और उनके क्षेत्र (मानवीय गतिविधियों द्वारा) छितरे जाने की हद के आधार पर किया जाता है। यह श्रेणियाँ इस प्रकार हैं:
* विलुप्त (Extinct या EX) – जाति का कोई भी जीवित सदस्य नहीं बचा है
* वन-विलुप्त (Extinct in the Wild या EW) – जाति वनों से पूर्णतः ख़त्म हो चुकी है और इसके बचे हुए सदस्य केवल चिड़ियाघरों या अपने मूल निवास स्थान से अलग किसी कृत्रिम निवास स्थान पर ही जीवित हैं
* घोर-संकटग्रस्त (Critically Endangered या CR) – जाति का वनों से विलुप्त होने का घोर ख़तरा बना हुआ है जैसे-गोडावण(राजस्थान)
* संकटग्रस्त (Endangered या EN) – जाति का वनों से विलुप्त होने का ख़तरा बना हुआ है जैसे -- बाघ , शेर
* असुरक्षित (Vulnerable या VU) – जाति की वनों में संकटग्रस्त हो जाने की संभावना है जैसे--हिम तेंदुआ
* संकट-निकट (Near Threatened या NT) – जाति की निकट भविष्य में संकटग्रस्त हो जाने की संभावना है
*संरक्षण - निर्भर ((Conservation Dependent या CD) - यदि संरक्षण दे दिया जाए तो खतरे से दूर है 
* संकटमुक्त (Least Concern या LC) – जाति को बहुत कम ख़तरा है - बड़ी तादाद और विस्तृत क्षेत्र में पाई जाने वाली जाति
* आंकड़ों का अभाव (Data Deficient या DD) – जाति के बारे में आंकड़ों की कमी से उसकी संरक्षण स्थिति और संकट का अनुमान नहीं लगाया जा सकता
* अनांकलित (Not Evaluated या NE) – जाति की संरक्षण स्थिति का अ॰प्र॰स॰स॰ के संरक्षण मानदंड पर आँकन अभी नहीं किया गया है

## इन्हें भी देखें
* अंतर्राष्ट्रीय प्रकृति संरक्षण संघ
* विलुप्ति

## सन्दर्भ


श्रेणी:वन्य जीवन
श्रेणी:वातावरण
गुप्तेश्वर मन्दिर

**गुप्तेश्वर मन्दिर**, ये शहर से करीब ४ कि॰ मी॰ कि दूरी फुहारे सॆ दछिण की ओर स्थित है, जैसा कि नाम से हि पता लगता है कि यहां पर "ईश्वर का गुप्त वास"। इस मन्दिर में भगवान शिव एक गुफा में विराजमान हैं। भगवान शिव यहां पर गुप्त रूप में तपस्या करते थे, कुछ लोग इस गुफा को "ऋषि जाबाली" से भी जोड्ते हैं, कहा जाता है कि "ऋषि जाबाली" ने इसी गुफा में भगवान शिव को अपनी तपस्या से प्रसन्न किया था।

श्रेणी:उड़ीसा में हिन्दू मंदिर
संरक्षण पर निर्भर

**संरक्षण पर निर्भर**, (अंग्रेजी:Conservation Dependent) **(LR/cd)** प्रकृति संरक्षण हेतु अंतरराष्ट्रीय संघ की एक श्रेणी है, जिसके अंतर्गत वो प्रजातियां या जीव आते हैं जिनके संरक्षण के लिए यदि आज प्रयास नहीं किए गये तो आने वाले पाँच सालों में वे संकटग्रस्त प्रजातियों की किसी एक श्रेणी में पहुँच जाएंगे। इन प्रजातियों को इस स्थिति से उबारने के लिए प्रजाति-विशेष, पर्यावास-विशेष संरक्षण कार्यक्रम चलाने की आवश्यकता है।

यह श्रेणी IUCN 1994 श्रेणियां और मानदंड (संस्करण 2.3) का भाग है, जो आज किसी जीव के मूल्यांकन में इस्तेमाल नहीं होता, लेकिन इसे उन जीवों के लिए जिनका मूल्यांकन 2001 से पहले जब 3.1 संस्करण को पहले पहल इस्तेमाल किया गया था, के लिए IUCN लाल सूची मे बनाए रखा गया है। यद्यपि 2001 के संस्करण 3.1 के अनुसार इन प्रजातियों को संकटासन्न श्रेणी में वर्गीकृत किया गया है, लेकिन जिनका मूल्यांकन अभी नहीं हुआ है, "संरक्षण पर निर्भर" श्रेणी में ही वर्गीकृत किए जाते हैं। 
## सन्दर्भ
संकटासन्न

**संकटासन्न** (संकट+आसन्न) (अंग्रेजी: **Near Threatened**) (NT) एक संरक्षण श्रेणी है जिसमें वो जीव या प्रजातियां आती हैं जो भले ही आज संकटग्रस्त प्रजातियों की सूची में ना आते हों पर निकट भविष्य में जिनके विलुप्त होने का खतरा बना हुआ है। प्रकृति संरक्षण हेतु अंतरराष्ट्रीय संघ इन सभी प्रजातियों की स्थिति के एक निश्चित अंतराल के बाद पुनर्मूल्यांकन की शिफारिश करता है।।।।मेढक।संकटासन्न संरक्षणश्रेणी मे है।

## सन्दर्भ

श्रेणी:संकटासन्न जातियाँ
खतरे से बाहर

**खतरे से बाहर** (अंग्रेजी:Least Concern) **(LC)**, प्रकृति संरक्षण हेतु अंतरराष्ट्रीय संघ की एक संरक्षण श्रेणी है जिसके अंतर्गत वो जीव या प्रजातियां आती हैं जिनके विलोपन का कोई प्रत्यक्ष खतरा नहीं है। किसी भी जीव अथवा प्रजाति को तब तक खतरे से बाहर नहीं माना जा सकता जब तक कि उसकी आबादी की स्थिति का समग्र मूल्यांकन ना किया गया हो।

यह प्रत्यक्ष या परोक्ष मूल्यांकन किसी प्रजाति विशेष के विश्व मे वितरण और उसकी आबादी की स्थिति के आधार पर उसके विलोपन की संभावना के आकलन पर आधारित होता है। घरेलू चूहे और मानव इसी श्रेणी में आते हैं।
## सन्दर्भ

श्रेणी:आईयूसीएन लाल सूची
*
वासुकी

[अंगूठाकार|भगवान [शिव के गले में वासुकी ]]
right|thumb|300px|समुद्रमन्थन के लिये '''वासुकी''' ने रस्सी का काम किया।
**वासुकी** प्रसिद्ध नाग हैं जो कि महर्षि कश्यप के पुत्र थे एवं माता कद्रु के गर्भ से उत्पन्न हुए थे। इनकी पत्नी शतशीर्षा थी। नागधन्वातीर्थ में देवताओं ने इसे नागराज के पद पर अभिषिक्त किया था। शिव का परम भक्त होने के कारण यह उनके शरीर पर निवास था। शिव को जब ज्ञात हुआ कि नागवंंश का नाश होनेे वाला है  तब भगवाान शिव और  माता पार्वती ने अपनी पुत्री मनसा का विवाह जरत्कारू के साथ कर दिया और इनके पुुत्र आस्तीक ने  जनमेजय के नागयज्ञ के समय  नागोंं की रक्षा की, नहीं तो नागवंंश उसी समय नष्ट हो गया होता। समुद्रमंथन के समय वासुकी जी ने पर्वत को बांधने के लिए रस्सी का काम किया था। त्रिपुरदाह के समय वह शिव के धनुष की डोर बना था। वासुकी जी के पांंच फण हैंं। वासुकी जी के बड़े भाई शेषनाग हैं जो भगवान विष्णु के परम भक्त हैं उन्हें शैय्या के रूप में आराम देते हैं। १००० नागों में शेषनाग सबसे बड़े भाई हैं , दूसरे स्थान पर वासुकी और तीसरे स्थान पर तक्षक हैं।वासुकी नाग जी का वास हिमाचल प्रदेश के कुल्लू जिला के थाटीबीर गाव मै भी माना जाता है । इनका पहला स्थान् मनीकरण मै स्तिथ है और इनकी पत्नी मनीकरण की देवी माँ नैना भगवती है !        

श्रेणी:पौराणिक पात्र
श्रेणी:हिन्दू धर्म
ढाका टोपी

thumb|right|150px|एक नेपाली पुरूष ढाका टोपी पहने हुए
**ढाका टोपी** या **नेपाली टोपी**, टोपी का एक प्रकार है जो, नेपाल में बहुत प्रचलित है। यह टोपी जिस कपड़े से बनाई जाती है उसे *ढाका* कहते हैं इसी लिए इसका नाम ढाका टोपी पड़ा है। इस कपड़े का प्रयोग एक प्रकार कि चोली बनाने में भी किया जाता है जिसे नेपाली में *ढाका-को-चोलो* कहते हैं। नेपाली टोपी का निर्माण सर्वप्रथम गणेश मान महर्जन ने नेपाल के पाल्पा जिले में किया था।


Image:Dhaka Topi.jpg|एक नेपाली ब्यक्ति ढाका टोपी पहने हुए
Image:DhakaTopi and Bhaad-gaaule topi.jpg|दो नेपाली ब्यक्ति एक भाद गाउले टोपी पहने हुए और दुसरे ने ढाका टोपी पहने हुए



श्रेणी:नेपाली पोशाक
श्रेणी:टोपियाँ
भाद गाउले

**भाद गाउले** यहाँ निर्देशित करता है:
* नेपाल में एक स्थान है भादगाँव, यहाँ रहने वाले लोगों को भाद गावले कहते है।
* एक प्रकार का काला टोपी, जो मुख्य रूप से नेपाल के भादगाँव या भक्तपुर के शहरों में बना टोपी है, जो नेवारी परम्परा के पोशाक का एक हिस्सा है। इसी टोपी को राष्ट्रिय टोपी के रूप में नेपाल में अपनाया गया जिसे वहाँ के पुरुष धारण करते हैं, जो पाल्पाली ढाका टोपी का एक विकल्प है।

[thumb|left|भाद गाउले टोपी पहने हुए [गिरिजा प्रसाद कोईरालाकी कार्टुन चित्र।]]
[thumb|प्रधानमन्त्री[शेर बहादुर देउवा, भादगाउँले टोपी पहने हुए]]

श्रेणी:नेपाली पोशाक
श्रेणी:टोपियाँ
सुक़ुत्रा

**सुक़ुत्रा** (अरबी: ) या **सोक़ोत्रा** (अंग्रेज़ी: Socotra) एक छोटा सा द्वीपसमूह है, जिसके सबसे बड़े द्वीप सुक़तरा, जिसका भू-क्षेत्र पूरे द्वीपसमूह का लगभग ९५% है, के नाम पर इस द्वीपसमूह को भी सुक़ुत्रा कहा जाता है। यह अफ़्रीका के सींग से २४० किमी पूर्व में और अरबी प्रायद्वीप से ३८० किमी दक्षिण में स्थित हैं। प्रशासनिक रूप से यह यमन देश के हदरामौत प्रान्त का हिस्सा है, हालांकि २००४ तक यह उसी देश के अदन प्रान्त का भाग हुआ करता था और भौगोलिक दृष्टि से अल-महराह प्रान्त के सबसे पास है। इस द्वीप समूह के सबसे बड़ा द्वीप का नाम भी सुक़ुत्रा है और बाक़ी तीन द्वीप (अब्द अल-कूरी, समहाह, दरसाह) इसके मुक़ाबले में बहुत छोटे हैं।

समुद्र में अन्य स्थानों से अलग-थलग सुक़ुत्रा पर जीव क्रम-विकास (एवोल्यूशन) ने ऐसी जातियाँ बनाई हैं जो विश्व में और कहीं नहीं मिलती। वनस्पति वैज्ञानिकों के अनुसार यहाँ पाए जाने वाले एक-तिहाई वृक्ष-पौधे और कहीं नहीं मिलते। इसे अक्सर पृथ्वी की सबसे ज़्यादा परग्रही दिखने वाली जगह के रूप में वर्णित किया जाता है।

## नामोत्पत्ति
कुछ इतिहासकारों का मानना है कि इस द्वीप पर सबसे पहले भारतीय मूल के लोग निवास करते थे और उन्होंने इसका नाम संस्कृत भाषा में 'सुखधारा द्वीप' रखा था। सिकंदर महान के काल में यूनानिओं को इस द्वीप का पता चला तो उन्होंने इस संस्कृत नाम का यूनानिकरण कर के इसे 'दिओसकोर्दिया' (Διοσκουρίδα, Dioscordia) कहना शुरू कर दिया। इन्हीं नामों से आधुनिक 'सुक़ुत्रा' नाम पड़ने की आशंका है। अन्य स्रोतों के अनुसार यह अरबी भाषा के 'सूक' (यानि बाज़ार) और 'क़तरा' (यानि बूँद) शब्दों से भी आया हो सकता है। इनके अनुसार यहाँ पाए जाने वाले 'अझ़दहा रक्त वृक्ष' से निकलने वाला रस (जो ख़ून जैसे लाल रंग का होता है) को जमाकर बनाने वाला 'लोबान' (फ़्रैंकिनसेन्स​) नामक सुगन्धित पदार्थ यहाँ से बहुत निर्यात होता था इसलिए इसे 'सूक अल-क़तरा' (अझ़दहा रक्त की बूंदों का बाज़ार) कहा जाने लगा।

## गैलरी
पाठ=कल्याणसियाह|बाएँ|अंगूठाकार|216x216पिक्सेल
पाठ=दिक्षम पठार पर वादी दिरहुर घाटी|बाएँ|अंगूठाकार|216x216पिक्सेल
पाठ=अर'अर स्पॉट|बाएँ|अंगूठाकार|192x192पिक्सेल

## इन्हें भी देखें
* हदरामौत प्रान्त

## सन्दर्भ


श्रेणी:सुक़ुत्रा द्वीपसमूह
श्रेणी:हदरामौत प्रान्त
श्रेणी:यमन
श्रेणी:हिन्द महासागर के द्वीपसमूह
श्रेणी:हिन्द महासागर के द्वीप
श्रेणी:एशिया के द्वीप
पेंशन

**पेंशन** (अंग्रेजी: Pension) एक निधि या कोष है जिसमें किसी कर्मचारी के रोजगार के वर्षों के दौरान पैसा जोड़ा जाता है और जिससे, कर्मचारी की सेवानिवृत्ति के पश्चात, पैसा आहरित (निकाल) कर कर्मचारी को आवधिक भुगतान किया जाता है। पेंशन एक "निर्धारित लाभ योजना" हो सकती है, जहां एक व्यक्ति को नियमित रूप से एक निश्चित राशि का भुगतान किया जाता है, या एक "निर्धारित योगदान योजना", जिसके तहत एक निश्चित राशि का निवेश किया जाता है जो सेवानिवृत्ति के पश्चात उसे उपलब्ध हो जाता है।   

दिसंबर 2018 में भारतीय कैबिनेट ने नेशनल पेंशन स्कीम में कुछ महत्वपूर्ण बदलाव किए हैं ताकि नेशनल पेंशन स्कीम को निवेशकों के लिए ओर ज्यादा आकर्षक बनाया जा सके। वर्ष 2004 में जब NPS को शुरू किया गया था उस समय कर्मचारी को अपने मूल वेतन (बेसिक सैलरी) तथा महंगाई भत्ते का 10% का योगदान नेशनल पेंशन स्कीम में करना होता था। दिसंबर 2018 मे केंद्र सरकार ने इस योगदान को बढ़ाकर 14% कर दिया तथा कर्मचारी का योगदान 10% है। इस अद्यतन के पश्चात केंद्रीय कर्मचारियों को मिलने वाली पेंशन में काफी इजाफा होगा।

दिसंबर 2018 में कैबिनेट द्वारा अनुमोदित किये गए अद्यतन में दूसरा महत्वपूर्ण निर्णय कर (टैक्स) से संबंधित है। इस से पहले, NPS की परिपक्वता (मैच्यूरिटी) पर केंद्रीय कर्मचारी पेंशन फण्ड में जमा राशि का 60% निकाल सकते थे जिसमें 40% राशि करमुक्त (टैक्स फ्री) होती थी और 20% पर कर (टैक्स) लगता था। नए अद्यतन के अनुसार 60% राशि को करमुक्त (टैक्स फ्री) कर दिया गया है।

तीसरा महत्वपूर्ण बदलाव निवेश (इन्वेस्टमेंट) को लेकर हुआ। अब कर्मचारियों को यह पूर्ण स्वतंत्रता होगी कि उनके द्वारा पेंशन में योगदान किया गया पैसा किस फण्ड में निवेशित हो। केंद्रीय कर्मचारी वर्ष में एक बार पेंशन फण्ड या इक्विटी को अपनी मर्जी के अनुसार बदल सकेंगे।

## बाहरी कड़ियाँ
* भारत सरकार का कार्मिक लोकशिकायत एवं पेंशन मंत्रालय
* '''Pension Fund Regulatory and Development Authority'''’s website
* नई पेंशन योजना (NPS)
* ईपीएफ से बेहतर है न्यू पेंशन स्कीम (बिजनेस भास्कर)
* क्या है नई पेंशन योजना (एनपीएस)?
* "Doing it Offshore" - an independent guide to pension planning offshore
* The Canadian Museum of Civilisation - The History of Canada's Public Pensions
* Pension Benefit Guaranty Corporation (PBGC) - A United States government organisation
* A Global Perspective on Aging and Pensions, Allianz Knowledge, February 2008
* Administration on Aging (Pension Counseling) - A United States government organisation
* Pensions and Capital Stewardship Project at the Labour and Worklife Program, Harvard Law School - A United States' organisation.
* "Actuarially Speaking: A Plain Language Summary of Actuarial Methods and Practices for Public Employee Pension and Other Post-Employment Benefits," from the California Research Bureau (CRB) at the California State Library
* Creating a Retirement Plan Articles on MSN Money
* Provisions on pensions for migrant workers within the European Union
* Is your pension secure?, Consumer Reports
* How to plan for and decide on a pension impartial advice from BBC raw

श्रेणी:व्यक्तिगत वित्त
भाखड़ा ब्यास प्रबन्ध बोर्ड

भारत तथा पाकिस्‍तान के बीच इन्‍डस जल सन्धि, 1960 पर हस्‍ताक्षर हुए जिसके अनुसार तीन पूर्वी नदियां नामत: सतलुज, ब्‍यास तथा रावी के जल का अनन्‍य प्रयोग करने हेतु भारत को आबंटित किया गया। 

सुनिश्चित सिंचाई विद्युत उत्‍पादन तथा बाढ़ की नियंत्रण व्‍यवस्‍था करने के लिए इन नदियों के सर्वोत्‍म उपयोग हेतु एक मास्‍टर प्‍लान तैयार किया गया। भाखड़ा और ब्‍यास परियोजनाएं तत्‍कालीन पंजाब एवं राजस्‍थान के संयुक्‍त उद्यम के रूप में योजना का मुख्‍य हिस्‍सा बनी।

1 नवम्‍वर, 1966 को तत्‍कालीन पंजाब राज्‍य के पुनर्गठन पर **भाखड़ा प्रबन्‍ध बोर्ड** का गठन भाखड़ा नंगल जलविद्युत परियोजना के प्रशासन, अनुरक्षण एवं परिचालन के लिए पंजाब पुनर्गठन अधिनियम 1966 की धारा 79 के अन्‍तर्गत 1 अक्‍तूबर, 1967 से हुआ। 

ब्‍यास परियोजना का कार्य पूर्ण होने पर भारत सरकार द्वारा पंजाब पुनर्गठन अधिनियम 1966 की धारा 80 के अनुसार ब्‍यास निर्माण बोर्ड बी.सी.बी. को भाखड़ा ब्‍यास प्रबन्‍ध बोर्ड में स्‍थानांतरित कर दिया गया। जिस अनुसार 15 मई 1976 से भाखड़ा प्रबन्‍ध बोर्ड को भाखड़ा ब्‍यास प्रबन्‍ध बोर्ड का नाम दिया गया। तभी से भाखड़ा ब्‍यास प्रबन्‍ध बोर्ड राष्‍ट्र की सेवा में समर्पित है तथा भाखड़ा नंगल तथा ब्‍यास परियोजनाओं से पंजाब, हरियाणा, राजस्‍थान, हिमाचल प्रदेश, दिल्‍ली तथा चण्‍डीगढ को जल तथा विद्युत विनियम के निर्बाध वितरण के लिए प्रतिबद्व है। 

## बाहरी कड़ियाँ
* '''भाखड़ा ब्यास प्रबन्ध बोर्ड''' का जालघर

श्रेणी:जलविद्युत परियोजनाएँ
अख़लाक़ मुहम्मद ख़ान 'शहरयार'

**अख़लाक़ मुहम्मद ख़ान** (१६ जून १९३६ – १३ फ़रवरी २०१२), जिन्हें उनके तख़ल्लुस या उपनाम **शहरयार** से ही पहचाना जाना जाता है, एक भारतीय शिक्षाविद और भारत में उर्दू शायरी के दिग्गज थे।

## आरंभिक जीवन
शहरयार का जन्म उत्तर प्रदेश के बरेली जिले के एक मुस्लिम राजपूत परिवार में १९३६ में हुआ था।
१९६१ में उर्दू में स्नातकोत्तर डिग्री लेने के बाद उन्होंने १९६६ में अलीगढ़ मुस्लिम विश्वविद्यालय में उर्दू के व्याख्याता के तौर पर काम शुरू किया। वह यहीं से उर्दू के विभागाध्यक्ष के तौर पर १९९६ में सेवानिवृत्त हुए।

## कार्य
बेहद जानकार और विद्वान शायर के तौर पर अपनी रचनाओं के जरिए वह स्व-अनुभूतियों और आधुनिक वक्त की समस्याओं को समझने की कोशिश करते नज़र आते हैं। शहरयार ने गमन और आहिस्ता-आहिस्ता आदि कुछ हिंदी फ़िल्मों में गीत लिखे, लेकिन उन्हें सबसे ज़्यादा लोकप्रियता १९८१ में बनी फ़िल्म उमराव जान से मिली। "इन आँखों की मस्ती के मस्ताने हज़ारों हैं," "जुस्तजू जिस की थी उसको तो न पाया हमने," "दिल चीज़ क्या है आप मेरी जान लीजिये," "कभी किसी को मुकम्मल जहाँ नहीं मिलता" - जैसे गीत लिख कर हिंदी फ़िल्म जगत में शहरयार बेहद लोकप्रिय हुए हैं।

## पुरस्कार एवं सम्मान
यह वर्ष २००८ के लिए ४४वें ज्ञानपीठ पुरस्कार से नवाजे गये। समकालीन उर्दू शायरी के जगत में अहम भूमिका निभाने वाले शहरयार को उत्तर प्रदेश उर्दू अकादमी पुरस्कार, साहित्य अकादमी पुरस्कार, दिल्ली उर्दू पुरस्कार और फ़िराक सम्मान सहित कई पुरस्कारों से नवाजा गया। शहरयार उर्दू के चौथे साहित्यकार हैं जिन्हें ज्ञानपीठ सम्मान मिला। इससे पहले फ़िराक गोरखपुरी, क़ुर्रतुल-एन-हैदर और अली सरदार जाफ़री को ज्ञानपीठ पुरस्कार से नवाज़ा जा चुका है।

## सन्दर्भ

श्रेणी:1936 में जन्मे लोग
श्रेणी:२०१२ में निधन
श्रेणी:गीतकार
श्रेणी:ज्ञानपीठ सम्मानित
श्रेणी:उर्दू शायर
श्रेणी:भारतीय शिक्षाविद्
श्रेणी:अलीगढ़ मुस्लिम विश्वविद्यालय
श्रेणी:साहित्य अकादमी द्वारा पुरस्कृत
श्रेणी:साहित्य अकादमी द्वारा पुरस्कृत उर्दू भाषा के साहित्यकार
भारतीय लोक प्रशासन संस्थान

**भारतीय लोक प्रशासन संस्‍थान**, लोक प्रशासन की प्रकृति सम्‍बन्धित विषयों में प्रशिक्षण, अनुसंधान और सूचना प्रसार हेतु एक स्‍वायत्‍त शैक्षणिक संस्‍थान है। सुविख्‍यात अमरीकी विशेषज्ञ पौल एच. एपलबी की सोच पर आधारित पंडित जवाहर लाल नेहरू द्वारा स्‍थापित और संवर्धित, यह संस्‍थान लोक प्रशासन और प्रबंधन में प्रशिक्षण और अनुसंधान हेतु एक प्रमुख केन्‍द्र के रूप में अंतर्राष्‍ट्रीय स्‍तर पर जाना जाता है। 

## इन्हें भी देखें
*लोक प्रशासन
*प्रशासनिक सुधार आयोग

## बाहरी कड़ियाँ
* विकास एवं प्रशासनिक सुधार
* IIPA Official website
* IIPA Library Web Portal
* IIPA Library
* Open Access e-Resources
* World Bank e-Library
* Centre for Consumer Studies
* Chronic Poverty Research Centre
* Libraries in India

श्रेणी:शिक्षण संस्थान
दौडा सुरूवाल

thumb|नेपाल के राष्ट्रपति और प्रधानमंत्री दौडा सुरूवाल में।
**दौडा सुरूवाल** नेपाल का एक राष्ट्रीय पोशाक है। इसे कार्यालयों में काम करने वाले उम्र दराज लोग ज्यादा पहनते हैं। इसे वहाँ के नेता भी पहनते हैं। इसके उपर एक प्रकार का कोट भी पहना जा सकता है। इसके साथ एक प्रकार कि टोपी जिसे ढाका टोपी और भाद गाउले टोपी कहते हैं पहना जाता है। आजकल के शहरी युवक इसका प्रयोग बहुत कम करते हैं वैसे पहाड़ पर निवास करने वाले युवाओं को इस वस्त्र में देख सकते हैं।
## इतिहास

## सन्दर्भ


श्रेणी:नेपाली पोशाक
मूलबंध

right|thumb|300px|महावीर के केवल ज्ञान '''मूलबन्धासन''' की मुद्रा में। मूलबन्ध का सर्वप्रथम उल्लेख जैन धर्मग्रन्थ 'आचारंग सूत्र' में हुआ है।
बंध मुद्राएँ शरीर की कुछ ऐसी अवस्थाएँ हैं जिनके द्वारा कुंडलिनी सफलतापूर्वक जाग्रत की जा सकती है। घेरंड संहिता में २५ मुद्राओं एवं महत्वपूर्ण हैं: 

:(१) मूलबंध, (२) जालंधरबंध, (३) उड्डीयानबंध, (४) महामुद्रा, (५) महाबंध, (६) महावेध 
:(७) योगमुद्रा, (८) विपरीतकरणीमुद्रा, (९) खेचरीमुद्रा, (१०) वज्रिणीमुद्रा, (११) शक्तिचालिनीमुद्रा, (१२) योनिमुद्रा।

उपर्युक्त अनेक क्रियाओं का एक दूसरे से घनिष्ठ संबंध है। किसी किसी अभ्यास में दो या तीन बंधों और मुद्राओं को सम्मिलित करना पड़ता है। यौगिक क्रियाओं का जब नित्य विधिपूर्वक अभ्यास किया जाता है निश्चय ही उनका इच्छित फल मिलता है। मुद्राओं एवं बंधों के प्रयोग करने से मंदाग्नि, कोष्ठबद्धता, बवासीर, खाँसी, दमा, तिल्ली का बढ़ना, योनिरोग, कोढ़ एवं अनेक असाध्य रोग अच्छे हो जाते हैं। ये ब्रह्मचर्य के लिये प्रभावशाली क्रियाएँ हैं। ये आध्यात्मिक उन्नति के लिये अनिवार्य हैं।

घेरण्ड संहिता में मूलबंध इस प्रकार वर्णित है:

:      *पार्ष्णिाना वाम पादस्य योनिमाकुचयेत्तत:।*
:      * नाभिग्रंथि मेरूदंडे संपीड्य यत्नत: सुधी: ॥*
:      *मेद्रं दक्षिणामुल्मे तु दृढ़बंध समाचरेत्‌।*
:      *जरा विनाशिनी मुद्रा मूलबंधो निगद्यते॥*

गुह्यप्रदेश को बाईं एड़ी पर संकुचित करके यत्नपूर्वक नाभिग्रंथि को मेरूदंड में दृढ़ता से संयुक्त करें। पुन: नाभि को भीतर खींचकर पीठ से लगाकर फिर उपस्थ को दाहिनी एड़ी से दृढ़ भाव से संबंद्ध करे। इसे ही मूलबंध कहते हैं। यह मुद्रा बुढ़ापे को नष्ट करती है। घेरंड संहिता में मूलबंध का फल इस प्रकार दिया हुआ है: 
:*जो मनुष्य संसार रूपी समुद्र को पार करना चाहते हैं उन्हें छिपकर इस मुद्रा का अभ्यास करना चाहिए। इसके अभ्यास से निश्चय ही महत्‌ सिद्धि होती है। अत: साधक आलस्य का परित्याग करके मौन होकर यत्न के साथ इसकी साधना करे।*

मतांतर में मूलबंध इस प्रकार वर्णित है:

:      *पादमूलेन संपीड्य गुदमार्ग सुमंत्रितं।*
:      *बलादपानमाकृष्य क्रमादूर्द्ध समम्येसेत्‌।*
:      *कल्पितीय मूलबंधो जरामरण नाशन:।*

एड़ी से मध्यप्रदेश का यत्नपूर्वक संपीडन करते हुए अपान वायु की बलपूर्वक धीरे-धीरे ऊपर की ओर खींचना चाहिए। इसे ही मूलबंध कहते हैं। यह बुढ़ापा एवं मृत्यु को नष्ट करता है। इसके द्वारा योनिमुद्रा सिद्ध होती है। इसके प्रभाव से साधक आकाश में उड़ सकते हैं।

मूलबंध के नित्य अभ्यास करने से अपान वायु पूर्णरूपेण नियंत्रित हो जाती है। उदर रोग से मुक्ति हो जाती है। वीर्य रोग हो ही नहीं सकता। मूलबंध का साधक निर्द्वंद्व होकर वास्तविक स्वस्थ शरीर से आध्यात्मिक आनंद का अनुभव करता है। आयु बढ़ जाती है। इसका साधक भौतिक कार्यो को भी उल्लासपूर्वक संपन्न करता है। सभी बंधों में मूलबंध सर्वोच्च एवं शरीर के लिये अत्यंत उपयोगी है।

## बाहरी कड़ियाँ
*मूल बंध, उड्डियान बंध और जालंधर बंध  (अखण्ड ज्योति)
*लाभदायक मूलबंध योग (वेबदुनिया)
*मूलबंध : ब्रह्रम्चैर्य – उपलब्धि की सफलतम विधि 

श्रेणी:योग
विधायिका

**विधायिका** *(Legislature)* या **विधानमंडल** किसी राजनैतिक व्यवस्था के उस संगठन या ईकाई को कहा जाता है जिसे क़ानून व जन-नीतियाँ बनाने, बदलने व हटाने का अधिकार हो। किसी विधायिका के सदस्यों को विधायक (legislators) कहा जाता है। आमतौर से विधायिकाओं में या तो एक या फिर दो सदन होते हैं। भारत में राष्ट्रीय स्तर पर दो-सदनीय विधायिका है जो संसद कहलाती है।

## इन्हें भी देखें
* भारतीय संसद
* एकसदनीयता
* द्विसदनीयता

## सन्दर्भ

श्रेणी:विधायिकायें
मोतीझरा

**मोतीझरा** (Enteric fever) तीव्र ज्वर है, जो कुछ सप्ताह तक बना रहता है तथा सालमोनिला टाइफोसा (Salmonella Typhosa) नामक जीवाणु द्वारा उत्पन्न होता है। रोग के प्रमुख लक्षणों में ज्वर, सिर पीड़ा, दुर्बलता, प्लहा की (Spleen megaly) तथा त्वचा पर दोनों का उड़ना है। मोती के झरने से साद्दश्य के कारण यह मोतझरा ज्वर कहलाया है। टाइफस ज्वर से चिकित्सकों ने मोतीझरा की पृथक पहचान और वर्गीकरण किया, क्योंकि दोनों रोगों में लक्षण तथा रोगहेतु पृथक हैं। अब इस वर्ग का सामूहिक नाम मोतझरा हैं, क्योंकि इस समूह में पृथक पृथक जवाणु होते है।

सालमोनिला टाइफोसा मनुष्य के शरीर में परीजीव है तथा रेग के मूत्र तथा मल में बाहर आता है। कभी कभी रोगमुक्त होने पर भी उस व्यक्ति में जीवाणु रहता है तथा उसके मूत्र तथा मुख्यत: मल द्वारा बराबर बाहर निकलता रहता है, जिससे ऐसे व्यक्ति रोग संचारण में बहुत खतरनाक होते हैं तथा ऐसे व्यक्ति रोगवाहक कहे जाते हैं। महामारी (epidemic) के निरोध में इस बात पर विशेष ध्यान देना चाहिए कि भोजन तथा पेय पदार्थ में जीवाणु संक्रमण न हो।

रोगी के मल, मूत्र, जूठे बरतन, ग्वालों के बरतन तथा रसोई में रोगवाहक न होने का परीक्षा, श् तथा नदी, तालाब, कूप और जल सभरन प्रणाली, जल भंडार में संचयन आदि पर नियंत्रण तथा संगदूषण से बचाव, शौचालय में मलमूत्र की समुचित निपटान तथा मलवाहन व्यवस्था, रोगनाशी औषधियों का प्रयोग, मक्खियों का नाश करना, तथा टी.ए.बी. का टीका लगाना आदि, इस रोग से बचने के प्रमुख साधन हैं। इस रोग का उद्धवन काल १०-१२ दिन है। रोगलक्षण भाँति भाँति के होते हैं, पर मुख्यात: सिर पीड़ा, भूख न लगना, सुस्ती, धीरे धीरे ज्वर बढ़ना, संनिपात आदि है। त्वचा पर मोत के समान दाने निकलना भी लक्षणों में है।

रोगलक्षण तथाश् रक्तपरीक्षा, मुख्यत: विडाल टेस्ट (Widal test) विशेष सीरम परीक्षा क्षरा रोग का निदान होता हैं। रोग का पुनरावर्तन भी प्राय: होता है। रोग में कई समस्याएँ भी उत्पन्न हो जात है, जेसे आँतों के ब्रण से रक्तस्राव, आँत के व्रण में छेद हो जाना तथा पेट की झिल्ली में शोथ हो जाना, निमोनया, मस्तिष्क प्रदाह आदि।

आधुनिक चिकित्सा में, उचित परिचर्या उचित मात्रा में तरल पोषक आहार, रोगलक्षणों की चितिकत्सा तथा रोग की विशेष ओषधि क्लोरोमाइसिटिन का प्रयोग है।

## इन्हें भी देखें

* आंत्र ज्वर

श्रेणी:रोग
ओ॰ ऍन॰ वी॰ कुरुप

**ओट्टपलाक्कल नीलकंठन  वेलु कुरुप** (मलयालम: ഒറ്റപ്ലാക്കല്‍ നീലകണ്ഠന്‍ വേലു കുറുപ്പ്  ; 27 मई, 1931 – 13 फरवरी, 2016), एक मलयाली कवि और गीतकार थे। वे 'ओ.एन.वी. कुरुप' के नाम से अधिक जाने जाते हैं।  इनके द्वारा रचित एक कविता–संग्रह **[[अक्षरम् ]]** के लिए उन्हें सन् 1975 में साहित्य अकादमी पुरस्कार से सम्मानित किया गया। उन्हें वर्ष 2007 के लिए ज्ञानपीठ पुरस्कार प्रदान किया गया जो भारत का सर्वोच्च साहित्यिक पुरस्कार है।

ओ एन. वी., मलयालम सिनेमा के के गीतकार भी थे। नाटकों और टीवी सिरियलों के लिए भी उन्होने बहुत से गीत लिखे। उन्हें 1998 में पद्मश्री तथा 2011 में पद्म विभूषण से सम्मानित किया गया। 2007 में उन्हें केरल विश्वविद्यालय, तिरुवनंतपुरम द्वारा डॉक्टरेट की मानद उपाधि से सम्मानित किया गया। ओ एन. वी. को अपने वामपंथी झुकाव के लिए जाना जाता है।  1989 के लोक सभा चुनाव के लिए वे तिरुवनन्तपुरम से वाम लोकतांत्रिक मोर्चा के प्रत्याशी थे। 

## सन्दर्भ

## बाहरी कड़ियाँ
* ज्ञानपीठ पुरस्कार विजेता कवि ओ.एन.वी. कुरुप (प्रो॰ (डॉ॰) एस.तंकमणि अम्मा)

श्रेणी:केरल
श्रेणी:भारतीय कवि
श्रेणी:ज्ञानपीठ सम्मानित
श्रेणी:२०१६ में निधन
श्रेणी:1931 में जन्मे लोग
श्रेणी:साहित्य अकादमी द्वारा पुरस्कृत मलयालम भाषा के साहित्यकार
श्रेणी:साहित्य और शिक्षा में पद्म विभूषण के प्राप्तकर्ता
ग्लोरिया स्टुअर्ट

हॉलीवुड की ऑस्कर विजेता अभिनेत्री जिन्होंने फिल्म ‘टाइटेनिक’ में मुख्य अभिनेत्री केट विंसलेट के बुढ़ापे का किरदार अदा किया था। वे स्क्रीन एक्टर गिल्ड की संस्थापक सदस्य थीं।
## जीवन वृत्त
1990 में उन्हें स्तन कैंसर हुआ था लेकिन तब वह कैंसर के खिलाफ जंग जीत गई थी। 2005 में उन्हें फेफड़ों के कैंसर से पीड़ित पाया गया था। 100 वर्ष की आयु में 26 सितंबर 2010 को उनका निधन हो गया। जेम्स कैमरन की टाइटेनिक में उन्होंने हादसे में जिंदा बची नायिका रोज कॉलवर्ट का 101 वर्षीय किरदार निभाया था। और उन्हें इसके लिए ऑस्कर पुरस्कार की खातिर नामांकित भी किया गया था। 87 साल की उम्र में ऑस्कर के लिए नामित होने वाली वह हॉलीवुड की सर्वाधिक बुजुर्ग अभिनेत्री थीं।

श्रेणी:हॉलीवुड अभिनेत्री
श्रेणी:अमेरिकी अभिनेत्री
श्रेणी:ऑस्कर प्राप्त अभिनेत्री
श्रेणी:२०१० में निधन
श्रेणी:1910 में जन्मे लोग
लंदन विश्वविद्यालय

यह ब्रिटेन की राजधानी लंदन के मध्य स्थित संस्थान है। यह मल्टी डिसिप्लिनरी यूनिवर्सिटी है, जिसमें विज्ञान, कला, समाजविज्ञान और जैवऔषधि से संबंधित 200 से ज्यादा डिग्री ऑफर की जाती हैं। इसमें 4000 फैकल्टीज और 22000 छात्र हैं, जिनमें 34 प्रतिशत विदेशी छात्र हैं।
## बाहरी कड़ियाँ

श्रेणी:ब्रितानी विश्वविद्यालय
कैलिफोर्निया इंस्टीट्यूट ऑफ टेक्नोलॉजी

**कैलिफोर्निया प्रौद्योगिकी संस्थान** ( कैलिफोर्निया इंस्टीट्यूट ऑफ टेक्नोलॉजी), संयुक्त राज्य के कैलिफोर्निया में स्थित एक तकनीकी शिक्षा का विश्वप्रसिद्ध संस्थान है। इसमें हर साल 2100 छात्र नामांकित होते हैं। इसके सात शैक्षणिक विभागों में लगभग 300 पेशेवर संकाय काम करते हैं। विभागों में जीवविज्ञान, रसायन विज्ञान, इंजीनियरिंग, ज्योलॉजिकल विज्ञान और सामाजिक विज्ञान शामिल हैं।

## बाहरी कड़ियाँ

## सन्दर्भ

संस्थान, कैलिफोर्निया प्रौद्योगिकी
संस्थान, कैलिफोर्निया प्रौद्योगिकी
श्रेणी:कैलीफोर्निया
प्रिंसटन विश्वविद्यालय

**प्रिंसटन विश्वविद्यालय** या **प्रिंस्टन विश्वविद्यालय** () अमेरिका यह प्रिंसटन, न्यू जर्सी में स्थित है। का चौथा सबसे पुराना कॉलेज (विश्वविद्यालय) है। इसमें 1100 संकाय सदस्य एवं 34 विभाग हैं। इसके अलावा स्कूल ऑफ आर्किटेक्चर, स्कूल ऑफ इंजीनियरिंग और एप्लाइड साइंस और वुडरॉ विल्सन स्कूल ऑफ पब्लिक एंड इंटरनेशनल एफेयर भी है। इसमें लगभग 98 देशों के 7500 छात्र पढ़ाई कर रहे हैं।

## सन्दर्भ

श्रेणी:अमेरिकी विश्वविद्यालय
हिन्दवी

**हिन्दवी** हिंदी साहित्य को समर्पित एक वेबसाइट है जिसमें आदि से लेकर आधुनिक काल तक के 600 से अधिक कवियों की 10,000 से अधिक काव्य-रचनाएँ उपलब्ध हैं, जिनमें विस्तार जारी है। यहां हिंदी-काव्य-परंपरा को अलग-अलग विभागों में वर्गीकृत किया गया है। छंद के भिन्न-भिन्न अनुशासनों और कालक्रमानुसार कविता को श्रेणीबद्ध किया गया है। साथ ही समकालीन विमर्शों से संबंधित कविता, विषयानुसार कविता और लोकप्रिय कविता भी एक स्थान पर एकत्र है। हिंदी-काव्य-परंपरा के सभी प्रमुख कवियों का सम्मिलन ‘हिन्दवी’ पर प्रस्तुत है। यहाँ कवियों, लेखकों और कलाकारों की आवाज़ में उनकी रचनाओं को ऑडियो और वीडियो रूप में भी रखा गया है। हिन्दवी का प्रचार-प्रसार अधिकाधिक हो इसलिए इसे नई टेक्नालॉजी का इस्तेमाल करके डेस्कटॉप और लैपटॉप कम्प्यूटरों के साथ-साथ टैबलेट और मोबाइल फ़ोन पर भी उपलब्ध कराया जा रहा है। हिन्दवी में ई-पुस्तक श्रेणी भी है, जहाँ हिंदी की पुरानी किताबों के साथ-साथ हिंदी कविता और साहित्य से संबंधित आधुनिक पुस्तकों को भी डिजिटाइज़ करके संरक्षित किया जा रहा है। इसके अलावा यहाँ अनूदित और बाल-साहित्य का भी विशेष स्थान है और ब्लॉग का भी ताकि साहित्य के समृद्ध संसार से नित नया साक्षात्कार किया जा सके।
हिन्दवी (बहुविकल्पी)

**हिन्दवी** के निम्न अर्थ हो सकते हैं:

* हिन्दवी - हिन्दुस्तानी, हिन्दी तथा उर्दू की जननी भाषा
* हिन्दवी प्रोग्रामिंग सिस्टम, मुक्त स्रोत इण्डिक-टैक्स्ट प्रोग्रामिंग भाषाओं का एक स्वीट
* हिन्दवी पब्लिशिंग कॉर्पोरेशन, ओपन असैस जर्नल के प्रकाशक
* निज़ार हिन्दवी, हवाई जहाज में बम रखने का आरोपी।
* हिन्दवी स्वराज, एक राजनयिक संकल्पना।
चिकन 65

thumb|right|चिकन 65
**चिकन 65** दक्षिण भारत का एक लोकप्रिय मसालेदार, तला हुआ चिकन व्यंजन है, जिसे बार में हलके नाश्ते के रूप में, या मुख्य भोज से पहले परोसा जाता है, या जो जल्दी बनने वाला नाश्ता है। पकवान का स्वाद अदरक, लाल मिर्च, सरसों का पाउडर और सिरका से आता है, हालांकि सटीक व्यंजन विधि भिन्न हो सकती है। यह हड्डी सहित या रहित चूज़े का उपयोग करते हुए बनाया जा सकता है।

## नाम
हालांकि पकवान को निर्दिष्ट करने के लिए "चिकन 65" नाम का उपयोग सार्वभौमिक रूप से किया जाता है, तथापि नाम की उत्पत्ति के बारे में कई अलग-अलग क़िस्से मौजूद हैं। यह आम तौर पर स्वीकार किया है कि इन उपाख्यानमूलक सिद्धांतों में कौन-सा (यदि कोई हो तो) सच है यह कोई नहीं जानता:

* 65 संख्या चिकन में 65 अलग तत्वों का प्रतिनिधित्व करता है

* चिकन 65 में 65 चेन्नै के लोकप्रिय होटल "बुहारी" द्वारा इसे पेश किए गए वर्ष का प्रतिनिधित्व करता है। अतः यह नाम "चिकन 65" पड़ा. वे चिकन 78, चिकन 82, चिकन 90 भी परोसते हैं, जो सब उन वर्षों में पहली बार प्रस्तुत किए गए।
 
* 65 संख्या अधिकांशतः सिरका में डुबा कर तैयार करने के लिए लगने वाले दिनों की संख्या या पकवान तैयार करने वाला वर्ष माना गया है। (लेकिन, 65 दिनों के लिए सिरका में डुबाने का मतलब होगा कि चिकन सड़ने लगेगा या उसे प्रशीतित करेंगे तो उसका स्वाद और ताज़ापन नष्ट हो जाएगा. एक वृत्तांत दावा करता है कि यह व्यंजन 1965 में भारतीय सैनिकों के लिए एक सरल भोजन के समाधान के रूप में उभरा. अन्य क़िस्सों का दावा है कि एक उद्यमी होटल व्यवसायी ने मर्दाना भोजन करने वालों पर 65-मिर्च व्यंजन विधि को आज़माया और तदनुसार व्यंजन का नाम रखा.

* यह भी कहा गया कि चिकन 65 नाम इस व्यंजन को तैयार करने के लिए प्रयुक्त चूज़े की उम्र से विकसित हुआ है। चिकन 65 नामक मूल व्यंजन विधि 65 दिन के या लगभग 2 महीनों के चूज़ों के उपयोग द्वारा तैयार की गई थी। चूंकि यह एक शराब-घरों का नाश्ता है, छोटे और मुलायम चिकन, वाइन के साथ एक अच्छे स्टार्टर का काम देते हैं। (इस व्युत्पत्ति के संशयवादियों का तर्क है कि आम तौर पर एक छोटा मुलायम चूज़ा बस 25-35 दिन पुराना होता है ना कि 65 दिनों का. 65 दिनों में चूज़ा बड़ा और मोटा होगा.)

* चिकन 65 नाम पकाने से पहले पूरे चूज़े को काटे जाने वाले टुकड़े की संख्या से संबंधित है। (हालांकि, मज़ाक में यह सुझाव दिया गया है कि 65 टुकड़ों में एक पूरे चूज़े को काटने से उसका कीमा बन जाता है, ना कि चिकन 65.)

* इसके नाम की व्युत्पत्ति के बारे में एक और दिलचस्प कहानी भारत के उत्तरी राज्यों से आने वाले भारतीय सेना के सैनिकों से जुड़ी है जिनकी नियुक्ति मद्रास (अब चेन्नै) में हुई थी, जो समय काटने के लिए शहर जाते थे। सैनिकों के बीच लोकप्रिय एक रेस्तरां में मेनू स्थानीय भाषा में हुआ करता था। इसके परिणामस्वरूप मेनू न पढ़ सकने वाले गैर स्थानीय लोग भोजन का आदेश देते समय, नाम बताने की जगह अपनी पसंद बताने के लिए मेनू में दर्ज संख्या का उल्लेख करते थे (इस मामले में यह व्यंजन, संख्या 65 से जुड़ा था). कहा जाता है कि सैनिकों के बीच इस व्यंजन की लोकप्रियता बढ़ गई, जब एक ने खाया, पसंद किया और अपने साथी सैनिक को इसके बारे में बताया. उन्हें बस जाकर आइटम 65 का आदेश देने के लिए कहा गया, जो बाद में केवल चिकन 65 कहलाने लगा और समय के साथ मुख्य भोज से पहले परोसे जाना वाले इस व्यंजन का यह आधिकारिक नाम बन गया।
*चिकन ६५ नाम का एक और कारण है की चूजे की उम्र जब ६५ दिनोंकी होती है तभी उसको काटा जाता है उस चिकन का स्वाद बेहतरीन होता है इसलिये उसका नाम चिकन ६५ सर्वथा यथार्थ है

## सन्दर्भ

श्रेणी:भारतीय चिकन पकवान
चीनी व्यंजन

**चीनी व्यंजन** चीन के प्रांतों में व्युत्पन्न खाद्य पदार्थों की विभिन्न शैलियों में से कोई भी है, जो विश्व के अन्य भागों में - एशिया से अमेरिकास, ऑस्ट्रेलिया, पश्चिमी यूरोप और दक्षिणी अफ़्रीका तक बहुत ही लोकप्रिय हो गए हैं। जहां ऐतिहासिक आप्रवासी चीनी आबादी बसी हों, वहीं भोजन की शैली विकसित हुई है - उदाहरण के लिए अमेरिकी चीनी व्यंजन और भारतीय चीनी व्यंजन चीनी व्यंजन के प्रमुख उदाहरण हैं, जिनका स्थानीय स्वाद के अनुरूप अनुकूलन किया गया है। हाल के वर्षों में, चीनी व्यंजन के क़द्रदान पूर्वी यूरोप और दक्षिण एशिया में भी उभरे हैं। पाक माइकेलिन गाइड ने भी अपने प्रकाशनों के हांगकांग और मकाओ संस्करण स्थापित करते हुए, चीनी व्यंजन में रुचि दर्शाई है।

## प्रस्तुति
thumb|left|280px|आउटडोर भोज की एक चीनी चित्रकला. सांग राजवंश की यह चित्रकला मूल टैंग राजवंश का रीमेक है।
चीनी भोजन के अधिकांश व्यंजनों में, खाद्य पदार्थ को सीधे उठा कर खाने लायक़ क़ौर भर टुकड़ों में तैयार किया जाता है। पारंपरिक चीनी संस्कृतियों में, मेज़ पर चॉपस्टिकों का उपयोग किया जाता है।

पारंपरिक चीनी व्यंजन विपरीत पर आधारित होते हैं, जिससे गरम का संतुलन ठंडे से, अचार का संतुलन ताज़ा से और मसालेदार का संतुलन नरम से होता है।

## समकालीन स्वास्थ्य रुझान

2001-2003 के लिए संयुक्त राष्ट्र के खाद्य एवं कृषि संगठन के अनुमान के अनुसार, चीनी जनवादी गणराज्य की आबादी का 12% कुपोषण का शिकार था।
देश में कुपोषित लोगों की संख्या में 1969-1971 के 386.6 मिलियन से 2001-2003 में 150.0 मिलियन तक गिरावट आई है।
1949 में जनवादी गणराज्य चीन की स्थापना के बाद संवर्धित औद्योगिकीकरण और आधुनिकीकरण से पहले, एक ठेठ चीनी किसान ने शायद ही कभी मांस या पशु उत्पाद (जिसमें अंडा भी शामिल है) खाया हो और अधिकांश भोजन में हरी सब्ज़ियों के साथ चावल शामिल होता था, जहां भोजन में प्रोटीन, मूंगफली और सोया जैसे उत्पादों से आता था। वसा और शर्करा विलासिता के पदार्थ थे जिन्हें अधिकांश लोग नियमित आधार पर नहीं खाते थे। संपत्ति में वृद्धि के साथ, चीनी आहार भी समय के चलते अधिक मांस, वसा और चीनी की खपत सहित समृद्ध हो गए हैं।

## गैलरी

File:Manchu Han Imperial Feast Tao Heung Museum of Food Culture.jpg|मांचू हान शाही दावत
File:Beef noodle.JPG|बीफ़ नूडल सूप
File:Chinese fried rice by stu spivack in Cleveland, OH.jpg|चीनी फ्राइड राइस


## इन्हें भी देंखे
* चीनी मेज़ शिष्टाचार
* चीनी व्यंजनों की सूची
* चीनी व्यंजनों का इतिहास
* चीनी भोजन प्रशिक्षण संस्थान

## सन्दर्भ
### नोट

### स्रोत
* 

## बाहरी कड़ियाँ
* 
* टाइम्स ऑनलाइन चिंग हे हुआंग चीनी भोजन पकाने के लिए 10 मूल सामग्री
* बीबीसी टू चाइनीज़ फ़ुड मेड ईज़ी
* चीनी व्यंजन स्वाद मानचित्र
* क्षेत्रीय चीनी व्यंजन, एडु साइट
* चीनी रेस्त्रां स्वाद और स्वास्थ्य के लिए जड़ी-बूटी जोड़ रहे हैं - *[[न्यू यॉर्क टाइम्स|द न्यूयॉर्क टाइम्स]]* 
* आठ चीनी व्यंजन
* अमेरिका में हर चीनी रेस्तरां

श्रेणी:चीनी व्यंजन
श्रेणी:गूगल परियोजना
इंपीरियल कॉलेज लंदन

यह विश्वविद्यालय विज्ञान, अभियांत्रिकि, औषधि और व्यवसाय पाठ्यक्रम प्रस्तावित करता है। इसमें 3000 शैक्षिक और शोध कर्मी काम करते हैं। विश्वविद्यालय में 13000 छात्र एनरोल हैं, जिनमें बड़ी संख्या में अंतरराष्ट्रीय छात्र भी शामिल हैं।

## बाहरी कड़ियाँ

श्रेणी:ब्रितानी विश्वविद्यालय
कमेड़ी

*कमेड़ी* कबूतर जाती का एक पक्षी है जो पश्चिम राजस्थान मे बहुत अधिक पाया जाता है। ये हलके सफ़ेद रंग का होता है। इसके गले पर काली रिंग बनी होती है और पंजे सुनहरे रंग के होते है। इनके नर का शारीर थोडा मोटा होता है जबकि मादा छोटी होती है। ये सफ़ेद रंग के अंडे देती है और उनके लिए घोंसला खुद ही पेड़ों पर ही बनता है। इनके अन्डो को कौआ और सांप नुकसान पहुंचाते है। सालवा कलां मे ये पक्षी बहुत है और इनके पीछे एक बुरी भावना ये है कि घर कि मुंडेर पर बैठ कर बोलना अपशगुन माना जाता है। इसकी बोली को मारवाड़ी मे *काको खेत काकी खेत 'कुआ आंगन* जिसका मतलब बुरा निकाला जाता है।

श्रेणी:पक्षी
निर्मोही अखाड़ा

यह एक बैरागी अखाड़ा है, जो श्रीरामानन्दी वैष्णव सम्प्रदाय से संबंधित है‌ और इसके सरपंच महंत भास्कर दास है। ये अखाड़ा विशेषकर अयोध्या प्रकरण में 1959 में चर्चा में आया, जब इन्होनें अदालत में विवादित ढांचे के सन्दर्भ में वाद प्रारम्भ किया। उसने विवादित भूमि पर स्वामित्व का दावा करते हुए कहा कि अदालत द्वारा नियुक्त रिसीवर हटाया जाए। उसने खुद को उस स्थल का संरक्षक बताया जहां माना जाता है कि भगवान राम का जन्म हुआ था।
अंगूठाकार|कुंभ में निर्मोही अखाड़ा

अयोध्या मामले में सबसे पहली कानूनी प्रक्रिया 1885 में इसी अखाड़े के महंत रघुवीर दास ने प्रारम्भ करी। उन्होने एक याचिका दायर कर राम चबूतरे पर छतरी बनवाने की अनुमति मांगी, लेकिन एक साल बाद फैजाबाद की जिला अदालत ने अनुरोध खारिज कर दिया।

30/09/2010 को इलाहाबाद हाई कोर्ट का फैसला आया। विवादित जमीन को 3 हिस्सों में बांटा गया। जिसमें से एक हिस्सा एक तिहाई जमीन निर्मोही अखाड़ा को, दूसरा जहां रामलला विराजमान हैं और आसपास की जमीन राम मन्दिर को। एक तिहाई सुन्नी वक्फ बोर्ड को।

वर्तमान समय में निर्मोही अखाड़े को श्री राम जन्मभूमि तीर्थ क्षेत्र न्यास में एक महत्वपूर्ण स्थान दिया गया है और निर्मोही अखाड़े की ओर से महंत दिनेंद्र दास न्यास के सदस्य है।
दो दुखों का एक सुख

यह हिंदी के प्रसिद्ध कथाकार शैलेश मटियानी द्वारा 1966 में लिखी गई मैले-कुचैले भिखारियों के जीवन की विलक्षण कहानी है।
विषय वस्तु : एक कोढ़ी, एक अंधे और एक भिखारिन की प्रेम कहानी

## सन्दर्भ

श्रेणी:शैलेश मटियानी की कहानी
ब्लॉगिंग शब्दावली

350px|thumb|ब्लॉगिंग आज के ज़माने मे बहुत प्रसिद्ध है।

यह चिट्ठाकारी (ब्लॉगिंग) सम्बन्धी शब्दों की एक सूची है। किसी अन्य हॉबी की तरह ब्लॉगिंग ने भी एक खास तरह की शब्दावली विकसित की है। निम्नलिखित कुछ सर्वाधिक प्रचलित शब्द एवं वाक्यांश हैं जिनमें से कुछ की व्युत्पत्ति भी दी गयी है। इनमें से अधिकतर अंग्रेजी मूल के हैं जबकि कुछ हिन्दी चिट्ठाजगत से उपजे हैं।

## अ==का अर्थ है अनार
आ=का अर्थ है आम

## आ
;आरऍसऍस:
;आइऍसऍस ऍग्रीगेटर:
;आरऍसऍस फीड:

## इ
## ई
## उ
## ऊ
## ऋ
## ए
## ऍ
;ऍटम: एक अन्य लोकप्रिय फीड फॉर्मेट जो कि आरऍसऍस के विकल्प के रूप में विकसित किया गया था।

## ऐ
## ओ
## ऑ
; ऑटोकास्टिंग:
; ऑडियोब्लॉग:

## औ
## क
;कॉलैबरेटिव ब्लॉग:
;कमेंट स्पैम:

## ख
## ग

## घ
## च
;चिट्ठा:
;चिट्ठाकार:
;चिट्ठाकारी (चिट्ठाकारिता):
;चिट्ठाजगत:
;चिठेरा:

## छ
## ज
;जे-ब्लॉग:

## झ
## ट
;टैम्पलेट:
;थीम:
;ट्रैकबैक:

## ठ
## ड
;डैस्कटॉप ब्लॉगिंग क्लाइंट:

## ढ
## त
## थ
## द
## ध
## न
## प
;पर्मालिंक:
;Phlog:
;फोटोब्लॉग:
;पिंगबैक:
;पॉडकास्टिंग:
;पोस्ट:
;पोस्ट स्लग:
;प्रविष्टि:

## फ
;फिस्किंग:
;फ्लॉग:
;फीड:

## ब
;Blawg: A law blog.
;Bleg:
;ब्लॉग कार्निवाल:
;ब्लॉग क्लाइंट:
;ब्लॉगर:
;:en:Bloggernacle:
;ब्लॉगीज:
;ब्लॉगरोल:
;ब्लॉगोस्फीयर:
;ब्लॉगवेयर:
;द बॉब्स:

## भ
## म
;मिल्ब्लॉग:
;मोब्लॉग:
;मॉमीब्लॉग:
;मल्टीब्लॉग:

## य
;यूनिनागरी:

## र
;रोमनागरी:

## ल
;लाइफ ब्लॉग:

## व
;व्लॉग:
;वारलॉग:
;वेबलॉग:

## श
## ष
## स
;सामूहिक चिट्ठा:
;स्पैम टिप्पणी:
;स्पैम ब्लॉग: (स्प्लॉग)
;स्लैशडॉट प्रभाव:
;सब्स्क्राइब:
;सर्च इंजन मित्र यूआरऍल:
;स्थायी कड़ी:

## ह

## सन्दर्भ

* 
* 
*  See also BROG.
* 

## बाहरी कड़ियाँ
* ई-पण्डित द्वारा संकलित हिन्दी चिट्ठाजगत की ब्लॉगिंग शब्दावली

श्रेणी:चिट्ठा
श्रेणी:इंटरनेट शब्दावली
ब्लॉगिंग शब्दावली
ब्लॉगिंग
अयान हिरसी अली

डच लेखिका और राजनीतिज्ञ **अयान हिरसी अली** वाशिंगटन डीसी स्थित अमेरिकन इंटरप्राइज इंस्टीट्यूट की फेलो हैं। उनकी ‘इनफ़िडेल’ नामक संस्मरणों की किताब काफ़ी चर्चा में रही है।  इस्लाम की कथित आलोचना करती फ़िल्म की पटकथा लिखने की वजह से खतरे के साये में जी रहीं हॉलैंड की राजनेता और धर्म की प्रमुख आलोचक अयान हिरसी अली का मानना है कि इस्लाम पर व्यापक बहस होनी चाहिए और दुनिया भर में उसकी ‘व्यवस्थित समीक्षा’ की जानी चाहिए।
## परिचय
सोमालिया में एक मुस्लिम परिवार में जन्मी और बाद में धर्म से विद्रोह करने वाली अली ने कहा कि इस्लाम का मुश्किल में होना एक ग़लत विचार है, अगर चीज़ें इसी तरह चलती रहीं तो इस्लाम मुश्किल में ज़रूर पड़ जाएगा।

अली ने वर्ष 2006 में ‘इनफ़िडेल’ (काफ़िर) शीषर्क से अपना संस्मरण प्रकाशित किया था और उन्होंने क़ुरआन शरीफ़ की कुछ आयतों की आलोचना करने वाली थेव वान गोश द्वारा निर्मित फ़िल्म ‘सबमिशन’ की पटकथा लिखने के अलावा उसमें अपना स्वर भी दिया था। इस फ़िल्म से मुसलमानों का गुस्सा भड़क गया था।

इस फ़िल्म से व्यापक तौर पर रोष उत्पन्न हो गया था और एक कट्टरपंथी समूह के सदस्य ने वर्ष 2004 में वान गोश की हत्या कर दी थी। गोश के शरीर में घोंपे गए चाकू में लगे खत में अली की हत्या की धमकी दी गई थी। अली के ख़िलाफ़ फ़तवा भी जारी किया गया है।
## इन्हें भी देखें
* तसलीमा नसरीन
* सारा हैदर
* सलमान रुश्दी
* सेंक यूगर
* इस्लाम में धर्मत्याग

## सन्दर्भ

## बाहरी कड़ियाँ
* ‘इसलाम आज इतिहास की सबसे बड़ी समस्या है’ (अयान से साक्षात्कार)
*  weblog
* 
*  American Enterprise Institute profile
* 

श्रेणी:इस्लाम के आलोचक
श्रेणी:1969 में जन्मे लोग
श्रेणी:धर्म की समालोचना
रहमतुल्ला

**रहमतुल्ला** () एक मुस्लिम पुल्लिंग नाम और उपनाम है, जिसका अर्थ है "अल्लाह का दया"। भारत और पाकिस्तान में यह उपनाम ख़ोजा जाति द्वारा उपयोगित है।

## उल्लेखनीय लोग

### नाम

* रहमतुल्ला कैरानवी (1818 – 1891), भारतीय मुस्लिम विद्वान और लेखक
* शेख़ रहमतुल्ला अल-फ़ारूक़ (1855 – 1935), आयरिश लेखक
* चौधरी रहमतुल्ला अस्लम (1913 – 2007), पाकिस्तानी राजनेता
* शहज़ादा रहमतुल्ला ख़ान दुर्रानी (1919 – 1992), पाकिस्तानी उपजातीय नेता और राजनेता
* रहमतुल्ला मुहाजिर (1923 – 1979), ईरानी बहाई प्रचारक
* मियाँ मुहम्मद रहमतुल्ला (1940 – 2014), बांग्लादेशी राजनेता
* रहमतुल्ला साफ़ी (जन्म 1948), अफ़्ग़ानी सैन्य जनरल
* सैयद रहमतुल्ला हाशिमी (जन्म 1978), पूर्व तालिबान राजदूत
* रहमतुल्लो फ़ुज़ैलोव (जन्म 1978), ताजिक फ़ुटबॉलर
* रहमतुल्ला रहमत (जन्म 1950), अफ़्ग़ानी राज्यपाल
* रहमतुल्ला रौफ़ी (जन्म 1946), अफ़्ग़ानी राज्यपाल
* रहमतुल्लो ज़ोइरोव (1957 – 2024), ताजिक राजनेता
* रहमतुल्ला हनफ़ी, अफ़्ग़ानी मानवाधिकार कार्यकर्ता
* रहमतुल्ला ख़ुसरवी (1950 – 2023), ईरानी राजनेता
* रहमतुल्ला मुक़द्दम मराग़ाई, ईरानी राजनेता
* रहमतुल्ला हाफ़िज़ी (जन्म 1964), ईरानी राजनेता
* रहमतुल्ला (क्रिकेटर) (जन्म 1998), पाकिस्तानी क्रिकेटर
* रहमतुल्ला ख़ान, पाकिस्तानी स्क्वाश खिलाड़ी

### उपनाम

* फ़ज़ल रहमतुल्ला (1895 – 1977), भारतीय राजनेता
* हबीब रहमतुल्ला (1912 – 1991), पाकिस्तानी राजनेता
* हुसैन अली रहमतुल्ला (1890 – 1977), बंबई का महापौर
* इब्राहीम रहमतुल्ला (1862 – 1942), भारतीय राजनेता
* जाफ़र रहमतुल्ला (1870 – 1912), भारतीय बैरिस्टर
* रज़िया रहमतुल्ला (1919 – 1988), पाकिस्तानी बालचिकित्सक
* शहाबुद्दीन रहमतुल्ला (1931 – 2018), भारतीय हृदयशास्त्री
* शम्सुद्दीन रहमतुल्ला (1936 – 2016), पाकिस्तानी चिकित्सक
* ज़ुबैदा रहमतुल्ला (1917 – 2015), पाकिस्तानी राजनेत्री
* शहनाज़ रहमतुल्ला (1952 – 2019), बांग्लादेशी गायिका
* यूनुस रहमतुल्ला (जन्म 1982), पाकिस्तानी नागरिक, जिसे 2004 में इराक़ में ब्रिटिश बल द्वारा गिरफ़्तार किया गया और अफ़्ग़ानिस्तान के एक अमेरिकी कारागार में दस वर्षों तक रखा गया

श्रेणी:प्रदत्त नाम
श्रेणी:पुल्लिंग दिए गए नाम
श्रेणी:अरबी पुल्लिंग दिए गए नाम
श्रेणी:उपनाम
श्रेणी:गुजराती उपनाम
रोगभ्रम

right|thumb|300px|रोगभ्रम
**रोगभ्रम** (hypochondriasis) शरीर के किसी अंग में रोग की कल्पना, या अपने स्वास्थ्य के संबंध में निरंतर दुश्चिंता, अटूट व्यग्रता और अतिचिंता की स्थिति को  कहते हैं। 

अतिचिंता का केंद्र शरीर के एक अंग से दूसरे अंग में स्थानांतरित हो सकता है, जैसे कभी आमाशय के रोग की अनुभूति और अगले सप्ताह गुर्दे की बीमारी का भ्रम और फिर कभी फेफड़ों में शिकायत जान पड़ना। इसमें शरीर का कोई अंग निरापद नहीं रहता और इसके लक्षण अनेक आग्रही, या परिवर्तनशील हो सकते हैं। यह व्यक्ति को छद्मरोगी बना देता है और इस प्रकार की व्यग्रता से व्यक्ति की हानि हो सकती है।

## लक्षण
रोगभ्रम के लक्षणों में निम्नलिखित सम्मिलित हैं :

(१) क्रिया संबंधी अतिचिंता, अर्थात्‌, आत्मनिष्ठ रूप से हृर्त्स्पद और आँत की हलचल जैसे शरीर के संवेदनों पर असाधारण ध्यान, बना रहता है।

(२) जीवन यापन में व्यतिक्रम से जीवनयापन की दक्षता कुप्रभावित होती है। जीवन का आनंद किरकिरा हो जाता है।

(३) रोगभ्रम किसी अन्य मानसिक रोग, जैसे मनस्ताप (Psychoneurosis), या मनोविक्षिप्ति (Psychosis) का ही एक भाग हो सकता है।

(४) व्यक्ति की कामवासना (libido) बाह्यजगत्‌ से तिरोहित होकर, आंतरिक लक्षणों में लग जाती है। व्यक्ति बहुधा विलग-विलग रहता है।

रोगभ्रम के मूल में प्राय: माता पिता की वह प्रवृत्ति पाई गई है जिसमें बच्चे की अतिसुरक्षा, या अतिचिंता की जाती है। इसके बाद वयस्क जीवन में बड़ी शल्यचिकित्सा होने पर लंबी बीमारी, तनाव या शारीरिक चोट, निद्रावियोग, दु:खद घटना, मृत्यु या परिवार के किसी सदस्य की बीमारी आदि से रोगभ्रम का त्वरण हो सकता है। ढलती उम्र, बेंज़ेंडाइन तथा बारविट्यूरेट (नींद लानेवाली दवा) जैसी दवाओं का सेवन भी रोगभ्रम को बल देता है।

रोगभ्रम चिकित्सा की एक महत्वपूर्ण और कठिन समस्या है। इसके रोगी अपनी जाँच और परीक्षण कराते रहना चाहते हैं। इस प्रवृत्ति को प्रोत्साहित नहीं किया जाना चाहिए।

## बाहरी कड़िया.

श्रेणी:प्रतिरक्षा तन्त्र
श्रेणी:रोग
मिक्सोडेमा

right|thumb|200px|हाथ एवं पैर में मिक्सोडेमा
**मिक्सोडेमा** (Myxoedema) शरीर गठन संबंधी रोग है जो थाइरॉइड ग्रंथि की न्यून क्रिया के कारण उत्पन्न होता है। 

थाइरॉइड रस की कमी के कारण विभिन्न आयु में विभिन्न लक्षण दिखाई पड़ते हैं। अत: आयु के अनुसार मिक्सोडीमा के विभिन्न नाम भी हैं। भ्रूणावस्था या शिशुकाल में होनेवाला रोग **जड़वामनता** (ckretinism) यौनारंभ (puberty) काल में होनेवाला रोग यौन मिक्सोडीमा तथा वयस्क अवस्था में होनेवाला वयस्क मिक्सोडीमा कहलाता है। वैसे मिक्सोडीमा दो प्रकार का होता है: प्रथम प्रकार थाइरॉइड रस की कमी का कारण थाइरॉइड ग्रंथि का रोग होता है, जिससे यह ग्रंथि रस बनाने की अपनी सामान्य क्रिया नहीं कर पाती है तथा दूसरे प्रकार में शल्य क्रिया से जब थाइराइड ग्रंथि काट दी गई हो तब रस की कमी या रस की अनुपस्थिति हो जाती है। पुरुषों की अपेक्षा स्त्रियाँ इस रोग से अधिक पीड़ित रहती है। एक ही वंश के रोगियों में यह रोग बहुधा मिलता है तथा माता-पिता द्वारा संचारित होता है। गलगंड (goiter) के स्थानिकमारी स्थान में माँ के शरीर में आयोडीन की कमी से शिशु की थाइरॉइड ग्रंथि का पूर्ण विकास न होने पर शिशु को यह रोग हो सकता है।

शिशुकाल में मोटी त्वचा, मोटा स्वर, बड़ी जीभ, नेत्रों में आपस में अधिक दूरी, शिशु को बैठने, खड़े होने तथा बोलने में अपनी आयु से अधिक समय लगाना, बड़ा सिर, चिपटी नाक, मोटे मोटे ओंठ, खुला मुँह, बाहर लटकती जीभ, स्थूलता, देखने में मूर्ख लगना आदि, इसके लक्षण हैं। बुद्धि का विकास जड़ बुद्धिवाले या मंद बुद्धिवाले बालक के समान होता है। शरीर के बाल गिरना, शरीर के ताप की कमी, स्मरणशक्ति का लोप, आधा पागलपन तथा चयापचय (metabolic) गति की कमी इस रोग में पाई जाती है। चिकित्सा में थाइरॉइड ग्रंथि का निष्कर्ष (extract) दिया जाता है, जिससे रस की प्राकृतिक कमी पूरी हो जाय।

रोग रोकने के लिए, जिस प्रदेश में गलगंड रोग पाया जाता हो वहाँ की गर्भवती स्त्री को आयोडीन का सेवन कराना चाहिए। भारत के अनेक स्थानों में, जैसे बिहार के मोतिहारी जिले में गलगंड रोग प्रचुरता से देखा जाता है। अत: वहाँ नमक में आयोडीन यौगिक मिलाकर सरकार द्वारा बेचा जाता है।

श्रेणी:रोग
रामेश्वरम द्वीप

**रामेश्वरम द्वीप** (Rameswaram Island) या **पाम्बन द्वीप** (Pamban Island) भारत के तमिल नाडु राज्य में स्थित एक द्वीप है। यह भारत की मुख्यभूमि से श्रीलंका तक विस्तारित राम सेतु शृंखला का दूसरा सबसे बड़ा द्वीप है, और प्रशासनिक रूप से तमिल नाडु के रामनाथपुरम ज़िले की रामेश्वरम तालुका में आता है। इस द्वीप पर स्थित रामेश्वरम एक प्रमुख हिन्दू तीर्थस्थल है।

## गंधमादन पर्वत
रामेश्वरम द्वीप पर रामेश्वरम के समीप कुछ छोटे पहाड़ हैं, जिनमें से सबसे ऊँचा गंधमादन पर्वत कहलाता है। मान्यता है कि इसी के शिखर पर खड़े होकर श्रीराम ने लंका का द्वीप देखा था और भारत से श्रीलंका तक एक पत्थरों का सेतु बनाने का विचार बनाया। यहाँ स्थित एक मंदिर इसी स्मृति पर आधारित है।

## वनस्पति
रामेश्वरम द्वीप का अधिकांश भाग श्वेत रेत से ढका हुआ है और उसपर कृषि नहीं करी जा सकती। नारियल और ताड़ द्वीप पर बिखरे हुए हैं और अंजीर व यूकलिप्टस भी मिलते हैं। छोटे झाड़ भी तट के साथ उगे हुए हैं।

## इन्हें भी देखें
* धनुषकोडी
*राम सेतु
* रामेश्वरम
* रामनाथपुरम ज़िला
* रामायण

## सन्दर्भ

श्रेणी:रामनाथपुरम ज़िला
श्रेणी:तमिल नाडु के द्वीप
श्रेणी:हिन्द महासागर के द्वीप
श्रेणी:तमिल नाडु में पर्यटन आकर्षण
देवेन्द्रनाथ शर्मा

**आचार्य देवेन्द्रनाथ शर्मा** (1918 - 1991) हिन्दी लेखक एवं नाटककार थे। वे पटना विश्वविद्यालय एवं भागलपुर विश्वविद्यालय के उपकुलपति भी रहे।

## कृतियाँ
* हिन्दी भाषा का विकास
  
* तुलसी साहित्य : विवेचना और मूल्यांकन
  
* भाषाविज्ञान की भूमिका
  
* प्रनाम की प्रदर्शनी में (ललित निबंध)

* अलंकार मुक्तावली
  
* शाहजहांम् के आंसू (छ: एकांकी नाटक)
  
* मेरे श्रेष्ठ रंग एकांकी
  
* नव एकांकी : नदी प्यासी थी
  
* भाषा और भाष्य : भाषावैज्ञानिक निबन्ध
  
* अमरभारती
  
* खट्टा-मीठा
  
* राजभाषा हिन्दी : समस्याएँ और समाधान
  
* छायावाद और प्रगतिवाद (हिन्दी साहित्य परिषद, पटना कॉलेज द्वारा आयोजित साहित्यिक सप्ताह के अवसर पर पठित निबन्धों का संग्रह)
  
* आइना बोल उठा (कलात्मक निबन्धों का संकलन)
  
* ब्रजभाषा की विभूतियाँ
  
* साहित्य समीक्षा
  
* पारिजात-मंजरी (चार मौलिक एकांकी नाटक)

## बाहरी कड़ियाँ
* आचार्य देवेन्द्रनाथ शर्मा समष्टिमय व्यक्तित्व (गूगल पुस्तक)
* भाषाविज्ञान की भूमिका (गूगल पुस्तक ; लेखक - देवेन्द्रनाथ शर्मा, दीप्ति शर्मा)

श्रेणी:हिन्दी साहित्यकार
श्रेणी:भारतीय शिक्षाविद्